Finala WTA de la Roma: Simona Halep - Karolina Pliskova (luni, ora 15:30, Digi Sport 1)

Gaz Metan Mediaș - Dinamo (luni, ora 21:00, Digi Sport 1)

În ultima săptămână, s-a discutat intens despre profesionalismul lui Alibec, care a fost exclus din lot după ce a aruncat cu banderola FCSB pe jos, pentru ca apoi să lovească puternic o uşă, în drum spre vestiare.

Comportamentul lui Alibec a fost comentat de specialişti, dar nimeni nu a înţeles de unde provine frustrarea sa. O posibilă explicaţie stă în faptul că atacantul îşi petrece ore întregi zilnic în faţa monitorului, jucându-se PlayerUnknown's Battlegrounds şi Counter Strike şi având drept scop să îşi elimine adversarii prin împuşcare. Jocul e unul extrem de violent şi solicitant pentru creier, astfel că mai mult ca sigur ar putea să îi afecteze atât prestaţiile din teren, dar şi temperamentul.

Colegii de la Fotbal Club au verificat şi reverificat informaţia, iar profilul de mai jos îi aparţine lui Alibec. Acesta a adunat 87 de ore în două săptămâni jucându-se CS, o medie de 6 ore/zi. "TakeWithBread" este aliasul lui Alibec, care are ca poză de profil stema FCSB.

"Mă relaxez, dar recunosc că sunt destul de bun", recunoştea acum câteva luni Alibec, pentru Gazetă, când a fost întrebat de pasiunea pentru CS.

Despre modul în care acest joc îi pot afecta evoluţia şi comportamentul au discutat, în direct la Fotbal Club, Ion Crăciunescu, Gheorghe Mulţescu şi Florin Bratu.

Crăciunescu:

"Eu cred că el nu a învăţat nimic din toate criticile care i-au fost aduse. Atitudinea lui nu e una de fotbalist, gesturile lui nu au ce căuta pe teren. Dacă ar juca fotbal, probabil că nu ne-ar interesa faptul că se joacă online. Dar e vorba de concentrarea care poate fi afectată. Eu îmi aduc aminte că la Steaua pe vremuri se juca şah. Asta îi ajuta să se concentreze, acest joc online nu cred. Alibec e un caz în fotbalul românesc, din păcate el nu dă nici 10% din cât e mediatizat"

Mulţescu:

"Acest joc are o influenţă mare asupra jocului de fotbal. Se adună oboseală şi nu te mai poţi concentra. Sper să fie acest joc cauza problemelor lui, pentru că înseamnă că dacă ar renunţa la joc, şi-ar reveni. El nu înţelege că e vorba de sănătatea lui mentală, să stai atâtea ore cu ochii în monitor..."

Bratu:

"Dacă el stă atât de mult pe acest joc, îl afectează fără îndoială. Când stai aşa mult pe un joc, nu mai eşti atent pe teren. Stai închis în casă şi eşti concentrat la ce trebuie să faci pe monitor, gândul e în altă parte. El trebuie să înţeleagă faptul că e un exemplu pentru copii. Ca atare, trebuie să se cenzureze când face anumite lucruri"

După ce informaţia a fost dezvăluită la Fotbal Club, profilul lui Alibec a devenit privat, un alt semn clar că el este în spatele contului.

Etichete:

,

,